|  |  |  |
| --- | --- | --- |
| 1 9 7 6  EGYESÜLETI  2 0 2 2 | TÁJÉKOZTATÓ | 157. szám2023. ***Január*** |
| Abonyi Horgász  Egyesület |

**Tisztelt Horgászok!**

Terveink szerint az Egyesület éves rendes közgyűlése 2023.03.12-én lesz, de még egyeztetés folyik a helyszínnel kapcsolatban.

A meghívót egy külön tájékoztató formájában fogjuk közzé tenni.

Nagyon fontos lesz a megjelenés, mert elnökségi tagot is választanunk kell, Fekete Mihály nem kívánja tovább betölteni a tisztségét. A Fegyelmi Bizottságba is tagot kell választanunk és a Felügyelő Bizottság póttagját is pótolnunk kell.

Az állami jegy és a területi jegy kiváltásához szükséges lesz a horgászkártya 6 jegyű azonosító száma, a befizetés igazolása, továbbá a közösségi munkajegyre vagy az annak megváltásáról szóló befizetési igazolása. Közgyűlési határozat értelmében ez idéntől 10 000 ft-ra módosult, melyet külön kérünk befizetni, vagy utalni. Közlemény rovatba a Közösségi munka megváltása szerepeljen. Szintén közgyűlési határozat szerint csak az kaphat engedélyt aki a 2022-es évi póttagdíjat megfizette. Erről listát készítünk és a leadáskor ellenőrizni fogjuk. A villanyt fogyasztók 2 db saját címre kitöltött, felbélyegzett borítékot adjanak le a villanyszámlákhoz. 70 év felettieknek és gyermek horgászoknak továbbra sem kell az állami jegyet és a szövetségi hozzájárulást kifizetni.

Az Elnökség megvitatta Matusinka István beadványát, mely szerint sport területi engedély bevezetését javasolta. Ezt az Elnökség nem támogatja.

A 2023 területi engedély ára 40000 forintra emelkedett, ez ifik esetén a fele 20000 forint lett. Gyermekeknél 1500 forint. Tagsági díj felnőttek esetén 18 000 ft, ifiknél 9 000 ft.

A drasztikusan növekvő halárak miatt szükséges a területi engedélyekhez tartozó elvihető mennyiségek korrekciója. Fogási mennyiségek a méretkorlátozás alá eső halfajok esetében felnőtteknél az eddigi 60kg-ról 50 kg-ra csökken, ez ifiknél 25 kg, melybe a harcsa továbbra sem számít bele. Egyéb halakra vonatkozó mennyiségek nem változnak.

**FONTOS!**

**A befizetéseknél és az utalásoknál minden horgász külön fizessen, a gyermekekét is külön kérjük. Ne legyen hozzátéve a közösségi munka megváltásának 10 000 forintos összege és a villanyszámla se. Ez a könyvelés miatt lényeges.**

A befizetéseket OTP fiókokban tehetik meg, vagy utalni is lehet az Abonyi HorgászEgyesület **11742142-20001292** számú OTP-s bankszámla számára.

Közlemény rovatban a horgász nevét kérjük és befizetés jogcímét (engedély, közösségi munka megváltása, villanyszámla).

Tagságát csak az tarthatja meg, aki a tagdíjat befizeti.

Partszakasz használók a területi jegyet is kötelesek kiváltani.

A 2023-ban belépő új felnőtt tagoknak 18000 Ft belépési díjat kell fizetni, ifiknél ez 9000 Ft. Tagfelvételek elbírálása január végén várható.

2023. évi engedély árak:

**Felnőtt horgászok 70 év alatt.**

Egységes Szövetségi Hozzájárulás(ESZH) 5500 Ft.

Állami jegy fogási naplóval 5500 Ft.

Tagdíj 18000 Ft.

Területi engedély 40000 Ft.

**Összesen: 69000 Ft**

Akik a 70-ik életévüket betöltötték **58500** forintot fizessenek.

**Ifjúsági horgászok.**

Egységes Szövetségi Hozzájárulás(ESZH) 5500 Ft.

Állami jegy fogási naplóval 5500 Ft

Tagdíj 9000 Ft

Területi engedély 20000 Ft

**Összesen: 40000 ft**

**Gyermek horgászok.**

Területi engedély 1500 Ft

Fogási napló 500 Ft

**Összesen 2000 Ft.**

Kettős tagság esetén, ha már máshol kiváltották az állami jegyet csak a tagdíjat és a területi jegyet kell befizetni.

Ez felnőttek esetében 58000 Ft, ifiknél 29000 Ft, gyermekeknél 1500 Ft.

**Befizetési határidő 2022.03.31.**

**2022. évi fogási naplók leadásának és az új engedélyek kiadásának rendje.**

**Leadás helye a horgásztanya.**

Leadni minden év február 28-ig lehet. Vidéki horgászok levélben is elküldhetik az egyesület címére ajánlott formában 2740 Abony Kécskei út 27. Csak pontosan összesített fogási naplókat tudunk a Horinfó oldalára feltölteni. A helytelenül kitöltött naplók esetében külön díjat számolnak fel, ami az állami jegy duplája.

**Fogási naplókat három vasárnapi napon 9-12 óráig lehet leadni.**

**Ezek:**

**Január 29.**

**Február 12.**

**Február 26.**

**Az új engedélyek igénylését is ezen időpontokban lehet leadni, továbbá március 12-én és 26-án. Ügyfélfogadás 9-13 óráig. Leadott engedélyeket a következő ügyfélfogadási napon lehet átvenni.**

**Hírek-Közlemények**

Napijegyek közül az ún. halelvivős kivonásra került, mivel ezek forgalmazása gazdaságtalan a mai halárak miatt, csak a sportjegyek maradnak, melyeknek árai nem változnak. Az árusítást a megszokott két helyen (Penny melletti horgászbolt, Háry dohánybolt) január második hetétől kezdjük el.

A napelemes rendszer megfelelő árajánlatának elfogadása folyamatban van, január elejére várható. Erről tájékoztatni fogjuk a tisztelt tagságot.

**SZJA 1%:**

Kérjük horgásztársainkat és családtagjaikat, hogy idén is az egyesületnek ajánlják fel az adójuk egy százalékát. Adószámunk 19832395-1-13.   
Kedvezményezett: Abonyi Horgász Egyesület

Kérjük a partszakasz használókat, hogy a nádat vágják le és tegyék rendbe a horgászhelyeket a szezon kezdetéig, melyeknek állapota sok helyen nem megfelelő.

Minden kedves horgásznak kellemes kikapcsolódást és fogásokban gazdag újévet kíván az egyesület elnöksége.

Abony, 2023.01.04.